vander undster rijkelen nederwaert It sal de voirs wynne de duyven op tduyfhuys
aldaer half hebben en dair voir sal hijse moeten vueden en verwaren It sal de
voirs wyn den voirs wouten leven jairlicx den voirs tmijn duerende duysent
willigen wijngartstaken en te loeven brengen en alle de poten die aldair
vallen selen sal de voirs wyn op de voirs goede setten ten meesten profijte
noch sal de voirs wyn vanden trunchoute hebben de helicht en dander helicht
sal de voirs wyn den voirs wouteren tot zinen huys leven en sal voert de selve
wyn den voirs wouten alsulken verhout als hij opte selve goede hebben sall te
loven leven en voirt den voirs wouten zinen wijn te loven luen die hem wassen
sal den voirs tmijn dueren It noch es vorwde want de voirs wyn te zijnen
aencomen vant int tvoirs hof veerthien ganse tweelf hynnen en eenen have
dat hij dair voir betalen sal alle jare achthien oudegroote die wouter sculdich is
van tsijse der kercken van winxele en voirt den voirs wouten betalen alle jare
twee keesen en hondert eye en te zinen afscheiden sal hij op tvoirs hof laten
veerthien ganse en tweelf hynnen en eenen have It sal de voirscr wouter
den voirs wyn jairlix geven te weten deen jaer vijf ellen wullens lakens
en dander jaer een mudde rogs Item sal de voirs wyn de voirs lande wel en
loflic wynnen ende werven gelijc zinen reengenooten boven en beneden
en die ten eynde vanden voirs tmijne laten gelijc hij die vant te sinen aencomen
te weten den art te wijchmael waert met zijnre toebehoerten besaeyt met
wyntcorene de stortvore tweewerf omgedaen en de brake eens ome gedaen
It sal de voirs wynne jairlicx opt voirs land vuen veerthien voeder mgels
te sijnen scoensten ende op dleste jaer vanden voirs tmijne sal hij veerthien
voeder mghels daer op vuen boven den merghel voirs Item sal de voirs
wyn alle de grechten wel en loflic bevreden en op graven also dat de vruchten
des voirs wouters daer bij niet gesteedicht en worden en die also laten
te sinen afscheiden Item oft geviele dat de voirs wyn enige scade name
die toequame van tempeste of gemeynen oirloge zo es vorwerde dat de voirs
wouter hem daeraf rastoir doen sal gelijc ande boven ende beneden hoen landwynne
doen selen Item en sal de voirs wyn gheen stroe vanden voirs goeden comende
moegen vercoepen maer dat sal hij bynnen al bynnen den selven hove met
zijnen beesten etten en slijten en mest daeraf maken en dmest vuen op tvoirs
lant slants meesten profijte Item sal de voirs wyn ten eynde vanden voirs
tmijne int voirs hof van buyten inbringen vijfentwintich mandelen stroes
en die daer in laten Ende alle dese vorwerden condicien en geluften boven
bescreve heeft geloeft de voirs wyn den voirs wouten vast gestentich en onvbre
kelic te houden en volcomelic te voldoen tallen tiden en tmijnen als die vallen
en vschijnen selen en telken tmijne also vvolghde schout En hier voir zijn
bolgen des voirs wynnen als principael sculden ongesundert en ongescheiden
en alck voer al jan de witte zijn brueder en jan van hovelde swag des voirs
wynnen die de selve wyn hier af geloeft heeft scadeloes en comloes te houden
en tontheffen hier waen over andries van voshem en claes van dormale
scepen te loven Gegeve int jair ons hen duysent vierhondt en drienveertich
veerthien dage in novembri meadiod Et huit quelas luiqd